CELEX: 32004D0467
Language: da
Date: 2004-04-29 00:00:00
Title: 2004/467/EF:Kommissionens beslutning af 29. april 2004 om fastsættelse af overgangsforanstaltninger for Cypern og Estland vedrørende brænding eller nedgravning på stedet af animalske biprodukter i henhold til Europaparlamentets og Rådets forordning (EF) nr. 1774/2002 (EØS-relevant tekst)

30.4.2004        DA            Den Europæiske Unions Tidende                         L 160/1
                                                                                        ___
                            KOMMISSIONENS BESLUTNING
                                      af 29. april 2004
     om fastsættelse af overgangsforanstaltninger for Cypern og Estland vedrørende
  brænding eller nedgravning på stedet af animalske biprodukter i henhold til Europa-
                  Parlamentets og Rådets forordning (EF) nr. 1774/2002
                                    (EØS-relevant tekst)
                                       (2004/467/EF)
KOMMISSIONEN FOR DE EUROPÆISKE FÆLLESSKABER HAR —
under henvisning til traktaten om Tjekkiets, Estlands, Cyperns, Letlands, Litauens, Ungarns,
Maltas, Polens, Sloveniens og Slovakiets tiltrædelse, særlig artikel 2, stk. 3,
under henvisning til akten vedrørende Tjekkiets, Estlands, Cyperns, Letlands, Litauens,
Ungarns, Maltas, Polens, Sloveniens og Slovakiets tiltrædelse, særlig artikel 42, og
ud fra følgende betragtninger:
(1)     Ifølge Europa-Parlamentets og Rådets forordning (EF) nr. 1774/2002 af 3. oktober
        2002 om sundhedsbestemmelser for animalske biprodukter, som ikke er bestemt til
 ---pagebreak---         konsum1, kan der i begrænsede tilfælde gives dispensation fra reglerne vedrørende
        brænding eller nedgravning på stedet af animalske biprodukter. Det er ligeledes fastsat
        i forordningen, at der ikke må gives dispensation for dyr, der mistænkes for at være
        inficeret med en overførbar spongiform encephalopati (TSE), eller for hvilke der
        foreligger officiel bekræftelse på forekomst af en TSE.
(2)     I Kommissionens forordning (EF) nr. 811/2003 af 12. maj 2003 om gennemførelse af
        Europa-Parlamentets og Rådets forordning (EF) nr. 1774/2002 for så vidt angår
        forbuddet mod genanvendelse inden for samme art for fisks vedkommende,
        nedgravning         og      brænding       af     animalske      biprodukter       samt      visse
        gennemførelsesforanstaltninger2, er der fastsat gennemførelsesbestemmelser for
        dispensationer, der gives i henhold til forordning (EF) nr. 1774/2002, til bortskaffelse
        af animalske biprodukter ved brænding eller nedgravning på stedet.
(3)     Cypern og Estland når ikke inden den 1. maj 2004 at etablere fungerende systemer for
        indsamling af animalske biprodukter, som ville gøre det muligt for disse to nye
        medlemsstater at overholde reglerne vedrørende bortskaffelse af animalske
        biprodukter i henhold til forordning (EF) nr. 1774/2002. Det er derfor nødvendigt at
        fastsætte overgangsforanstaltninger for at give Cypern og Estland tilladelse til fortsat
        at foretage brænding eller nedgravning på stedet af animalske biprodukter indtil den
        1. januar 2005.
(4)     I overgangsperioden bør Cypern og Estland træffe de nødvendige foranstaltninger for
        at undgå risici for menneskers og dyrs sundhed og for miljøet. Derfor bør de relevante
        gennemførelsesbestemmelser vedrørende dispensationer fra bestemmelserne i
        forordning (EF) nr. 1774/2002 om bortskaffelse af animalske biprodukter ved
        brænding eller nedgravning på stedet som fastsat i forordning (EF) nr. 811/2003 finde
        anvendelse.
(5)     De i denne beslutning fastsatte foranstaltninger er i overensstemmelse med udtalelse
        fra Den Stående Komité for Fødevarekæden og Dyresundhed —
TRUFFET FØLGENDE AFGØRELSE:
                                                 Artikel 1
1.      Cypern og Estland gives hermed dispensation fra artikel 4, stk. 2, artikel 5, stk. 2, og
artikel 6, stk. 2, i forordning (EF) nr. 1774/2002 og kan tillade brænding eller nedgravning på
stedet af animalske biprodukter på deres eget område indtil den 1. januar 2005.
2.      Den i stk. 1 omhandlede dispensation gælder ikke for kategori 1-materiale som
defineret i artikel 4, stk. 1, litra a), nummer i), i forordning (EF) nr. 1774/2002.
                                                 Artikel 2
Når Cypern og Estland giver tilladelse til brænding eller nedgravning på stedet i henhold til
artikel 2 i denne beslutning, træffer de alle nødvendige foranstaltninger for at undgå risici for
menneskers og dyrs sundhed og for miljøet i overensstemmelse med
1
        EFT L 273 af 10.10.2002, s. 1. Senest ændret ved Kommissionens forordning (EF) nr 808/2003 (EUT L
        117 af 13.5.2003, s. 1).
2
        EUT L 117 af 13.5.2003, s. 14.
 ---pagebreak--- gennemførelsesbestemmelserne i artikel 6 og 9 i forordning (EF) nr. 811/2003. De underretter
Kommissionen herom senest den 1. maj 2004.
                                           Artikel 3
Denne beslutning finder anvendelse med forbehold af, at traktaten om Tjekkiets, Estlands,
Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse
træder i kraft, og da fra datoen herfor.
Denne beslutning anvendes indtil den 1. januar 2005.
Udfærdiget i Bruxelles, den 29. april 2004.
                                            På Kommissionens vegne
                                            David BYRNE
                                            Medlem af Kommissionen
                                         ___________